b'\n_START_ARTICLE_\nLiu Xia\n_START_PARAGRAPH_\nLiu Xia (s. 1. huhtikuuta 1961) on kiinalainen toisinajattelija, joka oli kotiarestissa vuodesta 2010 l\xc3\xa4htien mutta vapautui hein\xc3\xa4kuussa 2018, sen j\xc3\xa4lkeen kun Saksan liittokansleri Angela Merkel tapasi Kiinan p\xc3\xa4\xc3\xa4ministerin Li Keqiangin. Merkelin lis\xc3\xa4ksi monet kulttuurihenkil\xc3\xb6t ja organisaatiot ovat olleet aktiivisia Liun vapauttamisen puolesta. Liu poistui Kiinasta Finnairin lennolla Helsinkiin, josta h\xc3\xa4n jatkoi Saksaan. _NEWLINE_Liu Xia on rauhannobelisti Liu Xiaobon leski. H\xc3\xa4n joutui kotiarestiin sen j\xc3\xa4lkeen kun Liu Xiaobo sai 2010 Nobelin rauhanpalkinnon. H\xc3\xa4n on potenut masennusta ja syd\xc3\xa4nvaivoja, ja h\xc3\xa4nt\xc3\xa4 pyrittiin auttamaan, mutta Kiinan viranomaiset estiv\xc3\xa4t tapaamiset. Liuta vastaan ei koko kotiarestiaikana nostetty syytteit\xc3\xa4._NEWLINE_Liu on julkaissut vuonna 2015 kaksikielisen runovalikoiman Empty Chairs.'